Taizhou, Zhejiang

Ang Taizhou (pagbigkas sa Pamantayang Mandarin ng PRC: , wikaing Taizhou: Tetsiu), salitang tinatawag na Taichow, ay isang lungsod sa gitnang baybaying-dagat ng Dagat Silangang Tsina ng lalawigan ng Zhejiang. Ito ay matatagpuan 300 kilometro (190 milya) timog ng Shanghai at 230 kilometro (140 milya) timog-silangan ng Hangzhou, ang kabiserang panlalawigan. Hinahangganan ito ng Ningbo sa hilaga, Wenzhou sa timog, at Shaoxing, Jinhua, at Lishui sa kanluran. Bukód sa mismong munisipalidad, kasama sa nasásaklawan ng antas-prepektura na lungsod ng Taizhou ang 3 mga distrito, 2 antas-kondado na mga lungsod, at 4 mga kondado.

Batay sa senso 2010, mayroong 5,968,838 katao ang antas-prepektura na lungsod. 3,269,304 sa kanila ay nasa kalakhan o built-up na pook na binubuo ng 3 mga distritong urbano at Lungsod ng Wenling na malakihang sakop na ngayon ng conurbation nito.

Etimolohiya
Pinaniniwalaang nagmula ang pangalan ng Taizhou sa kalapit na Bundok Tiantai.

Kasaysayan
200px|thumb|left|Sinaunang pader ng lungsod ng Linhai
Limandaang taon na ang nakalilipas, nagsimulang tumira ang mga ninuno ng kasalukuyang mga mamamayan ng Taizhou ang lugar na ito. Noong mga dinastiyang Xia, Shang, at Zhou, panahong nakatuon ang estadong Tsino sa limasan ng Ilog Dilaw, bahagi ng kaharian ng Dong'ou ang pook ng kasalukyang Taizhou. Kasunod ng mga panlulupig ng Imperyong Qin noong ika-3 dantaon , may isang pamayanan sa lugar na kinilalang Bayan ng Huipu. Unang nakabilang ito sa Prepektura ng Minzhong, ngunit nilipat ito sa Prepektura ng Kuaiji noong dinastiyang Han.

Noong Agosto 22, 1994, itinatag ang Munisipalidad ng Taizhou bilang kapalit sa Prepektura ng Taizhou at pinagtibay ito ng Konseho Estado. Noong 1999, inaproba ng Konseho Estado ang Taizhou upang maging pangunahing lungsod sa estrukturang urbanisasyon ng Zhejiang at sentro ng sub-sona ng unang-klaseng ekonomiya. Pinagtibay ng Pambansang Komisyon ng Pagpapaunlad at Reporma noong Agosto 15, 2003, pormal na naging isa sa 16 lungsod ng Delta ng Ilog Yangtze ang Taizhou.

Heograpiya
Ang Taizhou ay may mahabang baybaying-dagat na 651 kilometro (405 milya) ang haba at kalat ng maraming mga pulo, pinakamalaki sa mga ito ay Pulo ng Yuhuan sa timog.Location  Taizhou Information Center, Taizhou Government Karaniwang patag ang mga pook baybaying-dagat sa silangan, na may paminsan-minsang maburol na lupain. Mabunok ang mga silangan at hilagang bahagi ng Taizhou, kalakip ng Kabundukang Yandangshan sa timog-kanluran, Kabundukang Kuocang () sa kanluran, at Bundok Tiantai sa hilagang-kanluran. Ang pinakamataas na punto ng Taizhou ay Mishailang (), isang 1,382.4 metro (4,535 talampakang) bundok sa Kabundukang Kuocang na siya ring pinakamataas na punto sa silangang bahagi ng lalawigan ng Zhejiang.

Klima

May mahalumigmig na klimang subtropiko (Köppen Cfa) ang Taizhou, na may apat na mga panahong pagkakakilanlan. Nakikilala ang klima nito dahil sa mainit at mahalumigmig na mga tag-init at mas-tuyo at maginaw na mga taglamig na may paminsan-minsang pag-ulan ng niyebe. Minsang binabayo ito ng mga bagyo tuwing tag-init. Ang taunang katamtamang temperatura ay  mula hilaga hanggang timog na pook-baybaying dagat, habang mula 1,185 hanggang 2,029 milimetro (46.7 hanggang 79.9 pulgada) ang taunang katamtamang pag-ulan nito.

Demograpiya
Ayon sa senso 2010, ang kabuoang populasyon ng Taizhou na kinabibilangan ng buong antas-prepektura na lungsod at mga pantulong na kondado ay 5,968,838 katao, kalakip ng 3,269,304 na katao sa umuusbong na built-up area na binubuo ng 3 mga distritong urbano – Jiaojiang, Huangyan at Luqiao – at Lungsod ng Wenling na malakihang urbanisado na.

456x256px|center|thumb|Distrito ng Huangyan, Taizhou

Mga paghahating pampangasiwaan
Kasalukuyang namamahala ang antas-prepektura na lungsod ng Taizhou sa 3 mga distrito, 3 antas-kondado na mga lungsod at 3 mga kondado.

 Mapa   Name Hanzi Hanyu Pinyin Wikaing TaizhouDistrito ng JiaojiangJiāojiāng QūCiaukong KhiuDistrito ng HuangyanHuángyán QūWongniae khiuDistrito ng LuqiaoLùqiáo QūLugiau khiuLungsod ng LinhaiLínhǎi ShìLinghe ZyLungsod ng WenlingWēnlǐng ShìUengling ZyLungsod ng YuhuanYùhuán ShìNiukwae ZyKondado ng SanmenSānmén XiànSaemeng YoeKondado ng TiantaiTiāntāi XiànThiethai YoeKondado ng Xianju Xiānjū XiànShiekiu Yoe

Mga kapatid na lungsod
 Fort Wayne, Indiana, Estados Unidos (2012)
 Hanau, Alemanya

Mga sanggunian

Mga panlabas na link

Websayt ng Pamahalaan ng Taizhou 
Grupong Geely 

Kategorya:Mga pamayanan sa Tsina